Kardalapis garbenis

Kardalapis garbenis (Cephalanthera longifolia) – gegužraibinių (Ochidaceae) šeimos daugiametis žolinis augalas.

Paplitęs Europoje, Rusijos europinėje dalyje (išskyrus šiaurę), Vakarų Sibire, Vidurinėje Azijoje, Kaukaze, Mažojoje Azijoje, Artimuosiuose Rytuose, Himalajuose, pietų–pietryčių Kinijoje, Japonijoje, Magribe.Cephalanthera longifolia (L.) Fritsch, Kew Royal Botanic Gardens

Šakniastiebis gulsčias, stiebas status, plikas bei gausiai lapuotas. Augalas 15–50 cm aukščio. Lapai išsidėstę dviem eilėmis, lancetiški, su ryškiomis gyslomis. Žiedynas apyretis, su 3–10 baltų žiedų. Žydi gegužės–birželio mėnesiais.Gudžinskas Z., Ryla M., 2006: Lietuvos gegužraibiniai (Orchidaceae). – Vilnius. 104 P. ISBN 9986-662-28-1. Vaisius – dėžutė, kurioje subrandinama ~6000 smulkių sėklų. Jos išbarstomos vėjo, bet sudygsta nedaugelis, nes reikalinga mikorizė. Kardalapis garbenis auga labai lėtai, žydėti pradeda tik dešimtais metais ar vėliau.

Auga daugiausia retuose mišriuosiuose miškuose, kur negausi žolių danga. Dažniausios augavietės – miško pakraščiai, aikštelės, retmės. Dažniau auga medynuose, kur vyrauja pušys, eglės, karpotieji beržai, plačialapiai medžiai.


Lietuvoje labai reta rūšis, įrašyta į Lietuvos raudonąją knygą. Kardalapis garbenis aptinkamas tik pietryčių Lietuvoje: Šalčininkų rajone (Šilinės botaninis draustinis, kitur Dieveniškių, Poškonių apylinkėse), Vilniuje (Panerių miške – Kardalapio garbenio augavietė). Grėsmę kelia plynieji miškų kirtimai, natūralus augaviečių užaugimas.Daiva Patalauskaitė. „Kardalapis garbenis“: Lietuvos raudonoji knyga. Vilnius: Lututė, 2021. p. 394.

 Šaltiniai 

Kategorija:Gegužraibiniai